3.

Umeću se sljedeći članci: „Članak 2.a 1. Prethodno odobrenje potrebno je: (a) za neposrednu ili posrednu prodaju, opskrbu, prijenos ili izvoz robe i tehnologije navedene u Prilogu I., neovisno o tome je li podrijetlom iz Unije, svim iranskim osobama, subjektima ili tijelima ili za upotrebu u Iranu; (b) za neposredno ili posredno pružanje tehničke pomoći ili usluga posredovanja povezanih s robom i tehnologijom navedenom u Prilogu I. ili povezanih s nabavom, izradom, održavanjem i upotrebom robe i tehnologije navedene u Prilogu I. svim iranskim osobama, subjektima ili tijelima ili za upotrebu u Iranu; (c) za neposredno ili posredno pružanje financiranja ili financijske pomoći povezanih s robom i tehnologijom navedenom u Prilogu I., uključujući posebno bespovratna sredstva, kredite i osiguranje izvoznih kredita za bilo kakvu prodaju, opskrbu, prijenos ili izvoz takvih predmeta, ili za bilo kakvo pružanje s time povezane tehničke pomoći ili usluga posredovanja svim iranskim osobama, subjektima ili tijelima ili za upotrebu u Iranu; (d) prije sklapanja bilo kakvog dogovora s iranskom osobom, subjektom ili tijelom ili bilo kojom osobom ili subjektom koji djeluju u njihovo ime ili prema njihovim uputama, uključujući prihvaćanje zajmova ili kredita od takve osobe, subjekta ili tijela kojima bi se takvoj osobi, subjektu ili tijelu omogućilo sudjelovanje ili povećanje sudjelovanja u komercijalnim aktivnostima, bilo neovisno od ili u okviru zajedničkog pothvata ili drugog partnerstva, koje uključuju sljedeće: i. vađenje urana; ii. proizvodnja ili korištenje nuklearnih materijala, kako je navedeno u dijelu 1. popisa Grupe nuklearnih dobavljača. To uključuje davanje zajmova ili kredita tim osobama, subjektima ili tijelima; (e) za kupnju, uvoz ili prijevoz iz Irana robe i tehnologije navedene u Prilogu I., neovisno o tome je li podrijetlom iz Irana. 2. U Prilogu I. nalazi se popis predmeta, uključujući robu, tehnologiju i softver, koji se nalaze na popisu Grupe nuklearnih dobavljača. 3. Predmetna država članica podnosi predloženo odobrenje na temelju stavka 1. točaka od (a) do (d) Vijeću sigurnosti UN-a radi odobrenja, za svaki slučaj posebno, i ne izdaje svoje odobrenje prije primitka odobrenja Vijeća. 4. Predmetna država članica također podnosi predložena odobrenja za aktivnosti iz stavka 1. točaka od (a) do (d) Vijeću sigurnosti UN-a radi odobrenja, za svaki slučaj posebno, ako su te aktivnosti povezane s drugom robom ili tehnologijom koja bi, na temelju utvrđenja te države članica, mogla doprinijeti aktivnostima povezanima s preradom ili obogaćivanjem ili s teškom vodom koje nisu u skladu sa ZSAP-om. Država članica ne izdaje odobrenje prije primitka odobrenja Vijeća. 5. Predmetno nadležno tijelo ne izdaje odobrenje na temelju stavka 1. točke (e) prije nego što to odobri Zajednička komisija. 6. Predmetna država članica obavješćuje druge države članice, Komisiju i Visokog predstavnika o odobrenjima izdanima na temelju stavaka 1. i 5. ili o odbijanju Vijeća sigurnosti UN-a da odobri odobrenje u skladu sa stavcima 3. i 4. Članak 2.b 1. Članak 2.a stavci 3. i 4. ne primjenjuju se na predložena odobrenja za opskrbu, prodaju ili prijenos Iranu opreme za lakovodne reaktore iz stavka 2. točke (c) podstavka 1. Priloga B RVSUN-u 2231 (2015). 2. Predmetna država članica o odobrenjima izdanima na temelju ovog članka obavješćuje druge države članice, Komisiju i Visokog predstavnika u roku od četiri tjedna. Članak 2.c 1. Nadležna tijela koja izdaju odobrenje u skladu s člankom 2.a stavkom 1. točkom (a) i člankom 2.b osiguravaju sljedeće: (a) da su ispunjeni odgovarajući zahtjevi iz smjernica, kako je navedeno u popisima Grupe nuklearnih dobavljača; (b) da su od Irana stečena prava na provjeru krajnje upotrebe i lokacije krajnje upotrebe svakog isporučenog predmeta, kao i da se ta prava mogu djelotvorno ostvarivati; (c) obavješćivanje Vijeća sigurnosti UN-a u roku od deset dana od opskrbe, prodaje ili prijenosa; i (d) obavješćivanje IAEA-e u roku od deset dana od opskrbe, prodaje ili prijenosa ako je riječ o isporučenoj robi i tehnologiji iz Priloga I. 2. Za sve izvoze za koje se zahtijeva odobrenje na temelju članka 2.a stavka 1. točke (a), takvo odobrenje izdaju nadležna tijela države članice u kojoj izvoznik ima poslovni nastan. Odobrenje je valjano u cijeloj Uniji. 3. Izvoznici nadležnim tijelima dostavljaju sve relevantne informacije, kako je navedeno u članku 14. stavku 1. Uredbe (EZ) br. 428/2009 i kako je odredilo svako nadležno tijelo,koje su potrebne za njihov zahtjev za odobrenje za izvoz. Članak 2.d 1. Članak 2.a stavci 3. i 4. ne primjenjuju se na predložena odobrenja za opskrbu, prodaju ili prijenos predmeta, materijala, opreme, robe i tehnologije niti na pružanje bilo kakve povezane tehničke pomoći, osposobljavanja, financijske pomoći, ulaganja, posredovanja ili drugih usluga ako ih nadležna tijela smatraju izravno povezanima sa sljedećim: (a) nužnom preinakom dviju kaskada u postrojenju Fordow radi proizvodnje stabilnih izotopa; (b) izvozom iranskog obogaćenog uranija u količini većoj od 300 kg u zamjenu za prirodni uranij; ili (c) modernizacijom reaktora u Araku koja se temelji na dogovorenom idejnom projektu te potom na dogovorenom konačnom projektu takvog reaktora. 2. Nadležno tijelo koje izdaje odobrenje u skladu sa stavkom 1. osigurava sljedeće: (a) da se sve aktivnosti poduzimaju strogo u skladu sa ZSAP-om; (b) da su ispunjeni odgovarajući zahtjevi iz smjernica, kako je navedeno u popisima Grupe nuklearnih dobavljača; (c) da su od Irana stečena prava na provjeru krajnje upotrebe i lokacije krajnje upotrebe svakog isporučenog predmeta, kao i da se ta prava mogu djelotvorno izvršavati. 3. Predmetna država članica obavješćuje: (a) Vijeće sigurnosti UN-a i Zajedničku komisiju deset dana prije takvih aktivnosti; (b) IAEA-u u roku od deset dana od opskrbe, prodaje ili prijenosa ako je riječ o isporučenim predmetima, materijalima, opremi, robi i tehnologiji s popisa Grupe nuklearnih dobavljača. 4. Predmetna država članica o odobrenjima izdanima na temelju ovog članka obavješćuje druge države članice, Komisiju i Visokog predstavnika u roku od četiri tjedna.”.